ДО

ОБЩИНСКИ СЪВЕТ-

ЕЛХОВО

П Р Е Д Л О Ж Е Н И Е

От Петър Георгиев Гендов – кмет на община Елхово

ОТНОСНО: **Одобряване на Годишен отчет по изпълнение на концесионните**

**договори в Община Елхово за 2023 година**

УВАЖАЕМИ ОБЩИНСКИ СЪВЕТНИЦИ,

Мониторинга и контрола на изпълнението на задълженията на концесионните договорите, както и одита на концесионерите са регламентирани в чл.8, ал.1, т. 1 и т.2 и чл.17, ал.1 от Наредба за мониторинг, управление и контрол на концесиите (Приета с МПС 177 от 20.08.2018г.), чл.131, ал.1 и чл.132, ал.2 от Закона за концесии.

В изпълнение на разпоредбата на чл.131, ал.1 от Закона за концесиите е предприета процедура за контрол по изпълнение на действащите концесионни договори в Община Елхово.

Със заповед №РД- 863 от 15.11.2023г. на кмета на община Елхово е назначена комисия по Наредбата за мониторинг, управление и контрол на концесиите.

Със заповед №РД-9 от 02.01.2019г. на кмета на община Елхово са утвърдени Вътрешни правила за управление на концесиите при работата на постоянната комисия за контрол по изпълнението на концесионните договори, включително График за работата на комисията на основание на вътрешните правила.

Комисията е изготвила Доклади по изпълнение на общинските концесии за следните концесионни договори;

- Договор за концесия №К-1 от 27.11.2017г. с концесионер „СИГНАЛ“ЕООД, гр.Габрово за обект Язовир представляващ имот №000012, землище с.Стройно, местност „Черния мост” (идент. № 69883.55.12 по КК на с.Стройно), вписан в националния концесионен регистър под партиден №О-01165.

- Договор за концесия №К-2 от 28.12.2017г. с концесионер „НИЛТУР“ООД с управител Иван Маренов предмет на договора имот №000067 находящ се в землището на с. Мелница, местност "Комсаля" (идент. № 47768.21.384 по КК на с.Мелница) НТП-Язовир, с площ от 23,460дка, вписан в националния концесионен регистър под партиден №О-01166.

- Договор за концесия №К-5 от 15.02.2018г. с концесионер „Стойко Танасовите“ ЕООД, с управител Нели Петрова Николова за обект, представляващ имот №000066 находящ се в землището с. Бояново, местност "Пладнището" (идент. 06001.28.52 по К К на с.Бояново ) с площ от 183,308 dka, вписан в националния концесионен регистър под партиден №О-01179.

Във връзка с гореизложеното предлагам Общински съвет-гр.Елхово да вземе следното

РЕШЕНИЕ:

На основание чл.21, ал.1, т.8 от Закон за местното самоуправление и местната администрация /ЗМСМА/, във връзка чл.131, ал.1 и чл.40, ал.2, т.2 от Закона за концесии, Общински съвет - Елхово **одобрява** Годишен отчет по изпълнение на концесионните договори в Община Елхово за 2023год.

**Приложение:** Годишен отчет – 1бр.

**ПЕТЪР ГЕНДОВ**

***Кмет на Община Елхово***

Съгласували: …………….. П.Кючукова –зам.кмет

…………….. адв. Ив.Чиликов

Изготвил: ……………… инж.В. Методиева