**ГОДИШЕН ОТЧЕТ**

**по чл.40, ал.3, т.4 от ЗК за изпълнение на сключените договори за концесия в Община Елхово за календарната 2023г.**

1.По **Договор за концесия №К-1 от 27.11.2017г., сключен със “СИГНАЛ“ЕООД**, гр.Габрово с управител Михаил Стефанов предмет на договора имот №000012, м.”Черния мост”, с.Стройно (идент. № **69883.55.12** по КК ), НТП-Язовир, с площ от 134,487 дка.

С протокол от 03.04.2023г. на комисията е отчетено изпълнението на задълженията на концесионерът по чл.12, т.9 от договора относно експлоатацията и ползването на язовира, хидротехническите и инфраструктурните съоръжения, регламентирани в Наредбата за условията и реда за осъществяване на техническата и безопасната експлоатация на язовирните стени и на съоръженията към тях, както и на контрол за техническото им състояние (Наредбата).

Концесионера е заплатил в срок концесионната вноска за седмата година с фактура №35174/10.11.2023г. в размер на 2666,40лв без ДДС и съответно 3199,68лв. с вкл.ДДС.

Съгласно инвестиционното предложение на концесионера предвидените средства в обекта на концесията са 124 750лв. без ДДС или 149 700лв. с ДДС, със съответен график за реализиране на инвестиционната програма от първата до петата година включително. До края на 5та година /28.11.2022г./ изпълнението на концесионната програма възлиза на **208192,47лв**. без ДДС.

2. По **Договор за концесия №К-2 от 28.12.2017г. сключен с „НИЛТУР“ООД** с управител Иван Маренов предмет на договора имот №000067 находящ се в землището на с. Мелница, местност "Комсаля" (идент. № **47768.21.384** по КК на с.Мелница) НТП-Язовир, с площ от 23,460дка.

С протокол от 03.04.2023г. на комисията е отчетено изпълнението на задълженията на концесионерът по чл.12, т.9 от договора относно експлоатацията и ползването на язовира, хидротехническите и инфраструктурните съоръжения, регламентирани в Наредбата.

С протокол от 29.12.2023г. след проверка на място, комисията обобщава състоянието на обекта на концесия. Съгласно инвестиционното предложение на концесионера предвидените средства в обекта на концесията са 8 333.33лв. без ДДС или 10 000лв. с ДДС, със съответен график за реализиране на инвестиционната програма от първата до петата година включително.

До края на 5та година /28.12.2022г./ изпълнението на концесионната програма възлиза на 8 333.33лв. без ДДС.

Концесионера е заплатил концесионната вноска за седмата година с приходна квит. №5525/09.02.2024г. в размер на 1209.60лв. с ДДС или общо 1230.92лв. с включена дължима лихва (21.32лв. ) определена за периода на забавено плащане.

3.По **Договор за концесия №К-5 от 15.02.2018г.,** **сключен със „Стойко Танасовите“ ЕООД,**  с управител Нели Петрова Николова предмет на договора имот №000066 находящ се в землището с. Бояново, местност "Пладнището" (идент. 06001.28.52 по К К на с.Бояново ) с площ от 183,308 dka.

Концесионера е изпълнил в срок задължението си по чл.12.8. от договора (чл.131, ал.1 от Закона за концесии) за представяне на годишен отчет.

С протокол от 15.02.2023г. на комисията се констатира, че концесионерът е изпълнил инвестиционната си програма за петата година. В съответния график за реализиране на инвестиционната програма, концесионерът е разделил периоди на инвестициите, съответно: - до края на първата година, - до края на втората година, - до края на петата година, - до края на десетата година и до края на проекта.

До края на 5та година /15.02.2023г./ изпълнението на концесионната програма възлиза на 86 484.66лв. без ДДС.

Към момента на проверката на 15.02.2023год. не е извършено концесионното плащане за шестата година. Концесионерът е запознат със обстоятелството, че съгласно чл.9.2 от Договора, при забава на плащането концесионерът дължи неустойка в размер на 0.5% дневен лихвен процент от дължимото концесионно плащане.

С протокол от 03.04.2023г. на комисията е отчетено изпълнението на задълженията на концесионерът по чл.12, т.9 от договора относно експлоатацията и ползването на язовира, хидротехническите и инфраструктурните съоръжения, регламентирани в Наредбата.

Годишният отчет е предаден на Кмета на Община Елхово на 23.08.2024г. за одобрение и представяне пред Общински съвет –Елхово.

**ПЕТЪР ГЕНДОВ**

***Кмет на Община Елхово***